CELEX: 32015R1799
Language: lv
Date: 2015-10-05 00:00:00
Title: Komisijas Īstenošanas regula (ES) 2015/1799 (2015. gada 5. oktobris) par atsevišķu preču klasifikāciju kombinētajā nomenklatūrā

8.10.2015   
               
               
                  LV
               
               
                  Eiropas Savienības Oficiālais Vēstnesis
               
               
                  L 263/14
               
            KOMISIJAS ĪSTENOŠANAS REGULA (ES) 2015/1799
      (2015. gada 5. oktobris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
      tā kā:
      
                  (1)
               
               
                  Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz kombinēto nomenklatūru vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2015. gada 5. oktobrī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ĢD ģenerāldirektors
            
            Heinz ZOUREK
         
      
      
         (1)  OV L 256, 7.9.1987., 1. lpp.
      
      
         (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
      
         PIELIKUMS
         
                     Preču apraksts
                  
                  
                     Klasifikācija (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Pulverveida produkts, kas safasēts mazumtirdzniecībai 300 g ietilpības plastmasas kārbās. Ieteicamā dienas deva (10 g) satur (miligramos):
                     
                                    
                                                —
                                             
                                             
                                                aminoskābes (arginīna un citrulīna maisījumu)
                                             
                                          
                                 
                                    5 200
                                 
                              
                                    
                                                —
                                             
                                             
                                                C vitamīnu (izteiktu kā askorbīnskābi)
                                             
                                          
                                 
                                    500
                                 
                              
                                    
                                                —
                                             
                                             
                                                L-taurīnu
                                             
                                          
                                 
                                    300
                                 
                              
                                    
                                                —
                                             
                                             
                                                E vitamīnu (izteiktu kā D-alfa-tokoferilacetātu)
                                             
                                          
                                 
                                    90
                                 
                              
                                    
                                                —
                                             
                                             
                                                alfa-liponskābi
                                             
                                          
                                 
                                    10
                                 
                              
                                    
                                                —
                                             
                                             
                                                folskābi
                                             
                                          
                                 
                                    0,4
                                 
                              
                                    
                                                —
                                             
                                             
                                                citronmelisu
                                             
                                          
                                 
                                    50
                                 
                              
                                    
                                                —
                                             
                                             
                                                kalciju (izteiktu kā CaCO3)
                                             
                                          
                                 
                                    66
                                 
                              Produkts satur arī nedaudz citronskābes, sukralozes un silīcija dioksīda.
                     Saskaņā ar etiķetē norādīto produkts ir uztura bagātinātājs, kas paredzēts lietošanai pārtikā, un tas palīdz rūpēties par ķermeni un nodrošina labsajūtu ilgtermiņā.
                     Norādītā ieteicamā dienas deva ir 10 g (divi kausiņi).
                  
                  
                     2106 90 92
                  
                  
                     Klasifikācija noteikta, balstoties uz kombinētās nomenklatūras 1. un 6. vispārīgo interpretācijas noteikumu, 30. nodaļas 1.a) papildpiezīmi un KN kodu 2106, 2106 90 un 2106 90 92 formulējumu.
                     Produkts ir preparāts, kas safasēts kā lietošanai pārtikā paredzēts uztura bagātinātājs un satur vitamīnus un aminoskābes.
                     Produkts nav paredzēts slimību diagnosticēšanai, ārstēšanai, novēršanai vai profilaksei pozīcijas 3004 izpratnē. Lai gan C un E vitamīna saturs produktā krietni pārsniedz ieteicamo dienas devu, tas neatbilst 30. nodaļas 1.a) papildpiezīmes prasībām. Tāpēc klasifikācija ar KN kodu 3004 nav iespējama.
                     Tā kā uz produkta iepakojuma ir norāde, ka tas palīdz uzturēt vispārējo veselību vai labsajūtu, tas uzskatāms par pārtikas izstrādājumu, kas citur nav minēts vai iekļauts (sk. arī Harmonizētās sistēmas skaidrojumus par pozīciju 2106, 16. punkts, otrā daļa).
                     Tādēļ produkts klasificējams ar KN kodu 2106 90 92 kā citi pārtikas izstrādājumi.